დავით დვალიშვილი
დავით (დათო) დვალიშვილი (დ. 1 მაისი, 1948, ტყიბული, საქართველოს სსრ, სსრკ) — ქართველი მსახიობი. საქართველოს სსრ-ის დამსახურებული არტისტი (1980). დაიბადა 1948 წლის 1 მაისს ტყიბულში. 1966 წელს დაამთავრა სამტრედიის რკინიგზის მე-13 საშუალო სკოლა. 1970 წელს შოთა რუსთაველის სახელობის საქართველოს სახელმწიფო თეატრალური ინსტიტუტის სამსახიობო ფაკულტეტი. ამავე წლიდან ქუთაისის ლადო მესხიშვილის სახელობის პროფესიული სახელმწიფო დრამატული თეატრის მსახიობია. 1980 წლიდან მარჯანიშვილის და სანდრო ახმეტელის სახელობის სახელმწიფო დრამატულ თეატრებში მოღვაწეობს. 1982 წლიდან პარალელურად მოღვაწეობს კონოსტუდია „ქართულ ფილმში“.